Í Suðuroynni og í Eysturoynni høvdu ferðkanningar við sær, at sjey sakir vórðu skrásettar. Bilførarar fingu klipp í koyrikortið og ein fekk treytaða frádøming. Tað var verri fyrr í morgun, tá ein bilur fór út av vegnum í Eysturoynni. Tað hendi klokkan 6.30 og førarin varð fluttur á sjúkrahúsið. Tað er eingin illgruni um rúsdrekkakoyring. Veðrið í nátt var gott, og sera nógv fólk var í býnum, bæði norðanfyri og í Havn, og løgreglan fekk úr at gera tá dansi- og skeinkistøð lótu aftur. Serliga var nógv boð eftir løgregluni millum klokkan 4 og 5, tí fleiri bardagar vóru við at taka seg upp. Løgreglan fekk tó steðgað hesum áðrenn tað gjørdist ov ógvusligt–tó varð ein skuldsettur fyri brot á politiviðtøkurnar.